no liquor or cigarettes in ar murugadoss' 'spyder'
గ్రేట్..‘స్పైడర్’లో అలాంటి సీన్లు లేవ్!
దర్శకుడు మురుగదాస్‌కు కొన్ని ఫిలాసఫీలున్నాయి. వాటికి కట్టుబడే సినిమాలు రూపొందిస్తాడు.
TNN | Updated:
Sep 7, 2017, 02:10PM IST
దర్శకుడు మురుగదాస్&zwnj;కు కొన్ని ఫిలాసఫీలున్నాయి. వాటికి కట్టుబడే సినిమాలు రూపొందిస్తాడు. కథ, కథనాల విషయం ఎలా ఉన్నా.. తన సినిమాల ద్వారా మద్యపానాన్ని, ధూమపానాన్ని ఏ మాత్రం ప్రమోట్ చేయకపోవడం మురుగదాస్ ప్రత్యేకత. మద్యపానం, ధూమపానానికి వ్యతిరేకి అయిన మురుగదాస్.. తన సినిమాల విషయంలో కూడా ఈ రూల్&zwnj;ను స్ట్రిక్ట్&zwnj;గా ఫాలో అవుతాడు. తన సినిమాల్లోని పాత్రలేవీ మద్యం తాగకూడదు, పొగ తాగకూడదనేది మురుగదాస్ పెట్టుకున్న నియమం. ఈ దర్శకుడు తాజా సినిమా &lsquo;స్పైడర్&rsquo; విషయంలో కూడా ఆ రూల్&zwnj;ను స్ట్రిక్ట్&zwnj;గా ఫాలో అయ్యాడట.
స్పైడర్ మూవీలో ఎక్కడా పొగతాగే సీన్ కానీ, మద్యం తాగే సీన్ కానీ లేదని సమాచారం. హీరో మహేశ్ చేత కానీ, విలన్లు ఎస్.జె. సూర్య, భరత్&zwnj;ల చేత కానీ.. ఎక్కడా సిగరెట్ చేత పట్టించలేదట దర్శకుడు. అలాగే మద్యం గ్లాస్ కూడా. ఎస్.జె.సూర్య గ్రీన్ టీ తాగుతూ కనిపిస్తాడట. మరి హీరోయిజాన్ని ఎలివేట్ చేయడానికో, విలన్ హైప్ ను పెంచడానికో, సీన్ ను హైలెట్ చేయడానికో.. ఈ రోజుల్లో చాలా సినిమాల్లో మద్యం, ధూమపానం సీన్లు తప్పని సరిగా ఉంటున్నాయి. తామేమీ సిగరెట్లను, మద్యాన్ని ప్రోత్సహించడం లేదని చెబుతూనే.. సీన్ డిమాండ్ చేసిందని.. అలాంటి సీన్లను పెడుతున్నారు దర్శకనిర్మాతలు.